b'\n_START_ARTICLE_\nBeli amur\n_START_SECTION_\nOpis\n_START_PARAGRAPH_\nBeli amur ima podolgovato, vretenasto oblikovano telo, ki je pokrito z velikimi, temno obrobljenimi luskami. Ima nadstojna usta in nizko name\xc5\xa1\xc4\x8dene o\xc4\x8di. Po hrbtu je temno do \xc4\x8drno zelene barve, boki pa so svetleje zelenkasti z zlatim odtenkom. Obi\xc4\x8dajno zraste med 70 in 80\xc2\xa0cm, pogosto pa lahko dose\xc5\xbee celo do 120\xc2\xa0cm v dol\xc5\xbeino. Spolno dozori v drugem letu starosti, drst pa se pri\xc4\x8dne, ko temperatura vode naraste na okoli 25\xc2\xa0\xc2\xb0C. Ikre samica odlo\xc5\xbei prosto v vodo, posamezna samica pa proizvede med 30.000 in 200.000 jaj\xc4\x8dec. Mladice se hranijo z zooplanktonom, odrasle ribe pa se hranijo izklju\xc4\x8dno z vodnim rastlinjem. Po eni od \xc5\xa1tudij naj bi te ribe \xc5\xbeivele povpre\xc4\x8dno 5-9 let, izjemoma pa celo do 11.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nVrsta je domordna v vzhodna Aziji, kjer poseljuje reke severnega Vietnama ter pore\xc4\x8dje reke Amur vse do meje med Sibirijo in Kitajsko. Vrsto so v Zdru\xc5\xbeene dr\xc5\xbeave Amerike prinesli leta 1963, da bi na naraven na\xc4\x8din prepre\xc4\x8dili rzara\xc5\xa1\xc4\x8danje vodnega rastlinja v stoje\xc4\x8dih vodah. Na Novo Zelandijo pa so prinesli skupaj z zlatimi ribicami._NEWLINE_V ZDA se je ponekod beli amur nekontrolirano raz\xc5\xa1iril in tako postal invazivna vrsta, ponekod pa ga \xc5\xa1e vedno vlagajo v vodotoke za prepre\xc4\x8devanje zara\xc5\xa1\xc4\x8danja z ostalimi invazivnimi vrstami vodnega rastlinja._NEWLINE_Na Nizozemsko so belega amurja prinesli leta 1973 iz podobnih razlogov kot v ZDA. Tam populacijo skrbno nadzira ministrstvo za kmetijstvo, naravo in kakovost hrane. Glede na to, da se beli amur za\xc4\x8dne drstiti v vodah z vi\xc5\xa1jo temperaturo kot jo imajo vodotoki na Nizozemskem se ta vrsta tam ne razmno\xc5\xbeuje.'